hu de hu hu hu hu hu hu en hu eo hu hu en hbs_lat hu hu hu en hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
MÚOSZ Etikai Bizottsága szerint az M1 Schmitt-interjúja sérti az újságírói etika szabályait – CCO Magazin
A MÚOSZ Etikai Bizottsága szerint Obersovszky Péter, a Schmitt Pállal, március 30-án készített és aznap este az M1-en felvételről sugárzott interjújában megsértette az újságírói etika szabályait.
Mivel Obersovszky Péter nem tagja a MÚOSZ-nak, ezért az eljáró tanács – Félix Péter újságíró panasza alapján – határozat helyett az alábbi szakmai-etikai állásfoglalást teszi közzé.
A MÚOSZ Etikai Bizottságának B. eljáró tanácsa (elnök: László Zsuzsa, tagok: Tarjányi Ingrid, dr Halák László, Pánics György) első fokon eljárt Félix Péter újságíró panasza alapján.
„A közszolgálati M1 2012. március 30-án interjút közölt Schmitt Pál akkori köztársasági elnökkel kisdoktori címének visszavonása kapcsán. Megdöbbenéssel tapasztaltam, hogy a riporter Obersovszky Péter az újságírói etika alapvető követelményeit megszegve, megsértette az etikus újságírói magatartás mind a négy – a tisztesség, a függetlenség, a megbízhatóság és az érzékenység – alapelvét.”
Félix Péter panaszában részletesen ismerteti, hogy a riport folyamán hol és hogyan sértette meg Obersovszky Péter ezt a négy alapelvet.
A panaszos információinak alapos megismerése után, és a fenti riport újbóli megtekintését követően, az Etikai Bizottság B. eljáró tanácsa jogosnak ítélte Félix Péter panaszát.
Mivel Obersovszky Péter nem tagja a MÚOSZ-nak, így az eljáró tanács határozatot nem hozhat, de szakmai-etikai állásfoglalást tesz közzé.
A MÚOSZ Etikai Bizottsága B. eljáró tanácsa mindenben egyetért Félix Péter újságíró panaszával.
Obersovszky Péter nem tett fel korrekt, valódi kérdéseket és a válaszokra nem reagált érdemben. A függetlenség látszatát sem kísérelte meg, úgy viselkedett, mintha Schmitt Pál szóvivője lett volna, összekeverte a közszolgálati riporter pártatlan munkáját a korábban agitációs propagandának nevezett tevékenységgel és szemlélettel. A témából nem készült fel részletesen, nem ismertette az egyetemi doktori címről és az egyetemi doktorátusról szóló 20/1983. (XI.3.) – Schmitt Pál doktorálásakor, 1992-ben hatályos – művelődési miniszteri rendeletet.
Az eljáró tanács megítélése szerint Obersovszky Péter nemcsak etikai, hanem újságírói szakmai hibát is elkövetett, amikor a kérdésnek álcázott mondatai során megadta, hogy riportalanya milyen választ adjon.
A B. eljáró tanács állásfoglalása szerint Obersovszky Péter a közpénzből működő, közszolgálati M1 2012. március 30-án közvetített, Schmitt Pállal készített interjújában megsértette az újságírói etika szabályait.
Az Újságírói Etikai Kódex 4§. Valósághű tájékoztatás és lelkiismeretesség címszó 4/1. pontja szerint: Az újságíró és szerkesztő írásban, online alkotásban, műsorban szándékosan vagy gondatlanságból valótlanságot nem állíthat, köteles a tényeket és adatokat az adott helyzetben elvárható gondossággal ellenőrizni. A 8§. Az információ joga, etikája címszó 8/1.1. alpontja szerint: Az újságíró hivatása – joga és kötelessége – a tájékoztatás.
A B. eljáró tanács azért is tartja szükségesnek a Schmitt-Obersovszky-interjú kapcsán a szakmai állásfoglalást, mert a vizsgált ügy nem az egyetlen hasonló eset az elmúlt évek sajtógyakorlatából.
2002 óta, amikor a FIDESZ meghirdette a sajtószabadság törvényes állapotával szemben azt a politikai követelményt, hogy külön sajtója legyen a kormánynak és az ellenzéknek, a magyarországi sajtó állapota rohamosan romlott. Mind a mindenkori kormánypártok, mind az ellenzék nyíltan törekedett a pártos médiavilág megteremtésére. Ma már a politikai közéletben elfogadottá vált, hogy az újságírónak nem az igazságot kell kiderítenie, nem az olvasó, a hallgató, a néző szolgálatában kell tájékoztatnia, hanem a képviselt politikai irányzat nézőpontját kell gondolkodás nélkül megjelenítenie.
Tragikomikus jelenség, ahogyan Obersovszky Péter elvtelenül „alákérdezett” a Schmitt Pál lemondását elutasító gondolatnak, majd három napon belül megváltozott a köztársasági elnök úr véleménye, lemondott és ezzel az interjút készítő újságíró hitelességét is nullára redukálta.
A B. eljáró tanács megjegyezni kívánja, hogy az interjúnak nagy nemzetközi visszhangja volt, és a szakma mindenhol elutasította Obersovszky Péter újságírói magatartását.
A B. eljáró tanács döntése, hogy jelen szakmai etikai állásfoglalását ne csak a panaszos Félix Péter újságíró és a bepanaszolt Obersovszky Péter ismerje meg, hanem legyen ismert a magyar újságíró-társadalom körében is. Ezért az állásfoglalást közzéteszi a MÚOSZ honlapján, valamint megküldi a Magyar Televízió vezetésének, valamint az MTI Hírcentrumának is.
az eljáró tanács elnöke
Rátesi Margit, az EB titkára
Forrás: MÚOSZ Etikai Bizottság / www.muosz.hu
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin